open-index/open-wikipedia-markdown huggingface dataset:
Pokánie (rozlišovacia stránka)

**Pokánie** môže byť:
*v náboženstve: ľútosť nad previnením, pozri pokánie
*román z roku 2001 od spisovateľa Iana McEwana, pozri Pokánie (román) 
*film z roku 2007, režírovaný Joeym Wrightom, pozri Pokánie (film)
Norman Mailer

**Norman Kingsley Mailer** (* 31. január 1923, Long Branch, New Jersey, USA – † 10. november 2007, New York, New York,) bol americký spisovateľ, dramatik, novinár, scenárista a filmový režisér. Svojimi reportážami a reportážnymi románmi sa zaradil k tzv. novému žurnalizmu.

## Životopis
Narodil sa do židovskej rodiny. Od roku 1939 študoval odbor letecké inžinierstvo na Harvardovej univerzite; štúdium ukončil po prerušení až v roku 1946. Roku 1942 musel narukovať do americkej armády, v rokoch 1944 – 1946 sa zúčastnil bojov v Tichomorí.

V roku 1969 kandidoval v primárkach Demokratickej strany na post starostu New Yorku. V jeho volebnom programe sa nachádzala aj bizarná požiadavka vyhlásiť New York za samostatný 51. štát USA. Vo voľbách skončil spomedzi piatich kandidátov až na štvrtom mieste s počtom hlasov 41136.

V roku 1970 na neho vo svojej knihe *Sexual Politics* zaútočila feministická teoretička Kate Millet. Označila ho – spolu s takými autormi ako D. H. Lawrence a Henry Miller - za propagátora patriarchálnej dominancie mužov nad ženami, priamo ho označila za „väzňa kultu mužnosti“. Mailer na útok odpovedal knihou *The Prisoner of Sex* (1971), v ktorej bránil z týchto obvinení nielen seba, ale aj spisovateľov D. H. Lawrenca a H. Millera. 

Bol šesťkrát ženatý a mal celkovo deväť detí. Zomrel na zlyhanie obličiek vo veku 84 rokov.

Získal dve Pulitzerove ceny za diela *Armády noci* a *Katova pieseň*. V roku 2008 sprístupnili jeho osobný archív.

## Dielo (výber)
Vo svojich románoch a reportážach sa pokúsil kriticky popísať problémy Spojených štátov.
* *Nahí a mŕtvi* (*The Naked and the Dead*) – 1948, protivojnový román, kde použil niektoré svoje vlastné zážitky z vojny v Pacifiku. Táto kniha bola jeho prvotinou a zároveň jeho najúspešnejšou. Osud vojakov na tichomorskom ostrove sa tu stal podobenstvom spoločenských vzťahov.
* *Americký sen* (*An American Dream*) – 1965 rozpráva o povojnovej Amerike.
* *Prečo sme vo Vietname?* (*Why Are We in Vietnam?*) - 1967
* *Väzeň pohlavia* (*The Prisoner of Sex*) - 1971
* *Katova pieseň* (*The Executioner's Song*) – 1979, za toto dielo dostal Pulitzerovu cenu – 1980. Román s dokumentárnymi rysmi o súdnom procese s dvojnásobným vrahom – Gary Gilmorom. Román sa veľmi prísne opiera o fakty, ale aj o osobné rozhovory s týmto vrahom.
* *Dávne večery* (*Ancient Evenings*)- 1983
* *Ostrí chlapci netancujú* (*Tough Guys Don't Dance*)- 1984
* *Zámok v lesoch* (*The Castle in the Forest*)- 2007. Román o detstve Adolfa Hitlera.

Reportáže:
* *Biely černoch* (*The White Negro*)
* *Armády noci* (*The Armies of the Night*) – text protestujúci proti Vietnamskej vojne, za knihu získal Pulitzerovu cenu.
* *Oheň na Mesiaci* (*Of a Fire on the Moon*) – 1970, text o prvom pristátí na Mesiaci

## Diela v slovenských prekladoch
* 
* 
* 
* 

## Referencie
 

## Iné projekty

Kategória:Spisovatelia USA
Kategória:Novinári USA
Kategória:Víťazi Pulitzerovej ceny
Kategória:Osobnosti z New Jersey
Best of You

**„Best of You“** je singel skupiny Foo Fighters z albumu *[[In Your Honor]]*. Je zatiaľ najúspešnejším singlom skupiny, v hitparáde Billboard Hot 100 obsadil 18 miesto a v hitparádach  US Modern Rock a US Mainstream Rock prvé miesta. Koncertná verzia skladby vyšla na EP *[[Five Songs And A Cover]]*.

Pieseň bola nominovaná na Grammy pre Najlepšiu rockovú pieseň roku 2005, ale cenu nakoniec získala skladba „Vertigo“ od U2.

Akustická verzia piesne je dostupná CD a DVD *[[Skin and Bones]]* z roku 2006. Je zahraná naživo sólo Daveom Grohlom.

Hudobné video režíroval Mark Pellington, známy ako režisér videa „Jeremy“ od skupiny Pearl Jam. Bol inšpirovaný smrťou jeho manželky pár mesiacov pred natáčaním videa a táto myšlienka sa prejavila vo videu.

Coververziu tejto skladby naspieval aj Prince pri Super Bowl XLI vo februári 2007.

Skupina zahrala túto pieseň aj na londýnskom koncerte Live Earth.

## Zoznam skladieb
### CD verzia
# „Best of You“
# „I'm in Love with a German Film Star“ (Passions cover)

### CD rozšírená verzia
# „Best of You“
# „FFL“
# „Kiss the Bottle“" (Jawbreaker cover)
# „What an Honor“ (video interview)

### 7" vinyl
# „Best of You“"
# „Spill“

## Pozície v rebríčkoch

## Referencie


Kategória:Piesne Foo Fighters
Kategória:Piesne z 2005
Rozmarín lekársky

**Rozmarín lekársky** (zriedkavo: **šalvia rozmarín**, staršie alebo ľudovo: **rozmarín** [varianty slova rozmarín sú uvedené v článku rozmarín]; lat. *Salvia rosmarinus*, staršie *Rosmarinus officinalis*) je druh z podrodu rozmarín (*Rosmarinus*) rodu šalvia (*Salvia*) z čeľade hluchavkovité (*Lamiaceae*). Je to vždyzelený poloker.

V širšom ponímaní je tento druh identický s celým alebo takmer celým (pod)rodom rozmarín - podrobnejšie pozri v kapitole Systematika článku rozmarín. Nasledujúci text je primárne o rozmaríne lekárskom v užšom ponímaní. 

## Etymológia
Etymológiu mena rozmarín pozri v článku rozmarín. 

## Rozšírenie
Rastie v južnej a strednej Európe, ako divorastúca bylina. Na Slovensku sa zvykne pestovať v záhradách a kvetináčoch. Zimu neznáša.

## Vzhľad
Je to poloker s čiarkovitými, kožovitými a na vrchnej strane bieloplstnatými listami. V pazuchách listov sú nakopené do vidlíc bledomodré, pyskovité kvety, ktoré majú iba dve tyčinky. Plody sú tvrdky. Kvitne od júna do augusta.

## Využitie
Zbiera sa list (*Folium rosmarini, Folium roris marini*), ktorý sa strhá z odrezaných konárov a suší sa. 
Vo farmácii sa z nej pripravujú galenické prípravky (nálevy, liečivé čaje, mastí, náplasti) a získava sa silica (*Oleum rosmarini*). Silica sa používa aj vo voňavkárskom a v kozmetickom priemysle (výroba kolínskej vody atď.) Čerstvé prúty bývajú odpradávna slávnostnou ozdobou svadobčanov. 

V príprave pokrmov sa používa ako korenina hlavne na ryby, pre svoju charakteristickú arómu, ale aj pri príprave jedál z bravčového, teľacieho alebo jahňacieho mäsa, najmä v kombinácií s vínom. Ak sa ako korenina používajú sušené listy rozmarínu, je dobré ich najprv rozdrviť, pretože majú pevnú štruktúru a vcelku môžu v hotových jedlách pôsobiť rušivo.

## Vlastnosti
Listy obsahujú až 2 % silice, triesloviny, živicu, horčinu a iné. Má ostrú, gáforovú chuť a silnú aromatickú vôňu.

## Pestovanie
Tejto bylinke v žiadnom prípade nesvedčí veľký chlad, takže jej celoročné pestovanie vonku je u nás trochu problematické. Preto je doporučované zasadiť ju do nádoby. V teplejších mesiacoch ju môžete mať vo vonkajšom prostredí, na zimu je potom vhodné umiestnenie dovnútra (ideálna teplota 5 ° – 15 ° C). Rozmarín kvitne na začiatku leta, kedy má krásne modré kvety. Práve v tomto období je vhodné zbierať časti na použitie, teda listy či vňať z nedrevnaté časti. Môžete ich používať čerstvé alebo usušiť na neskôr.

## Referencie

## Iné projekty

Kategória:Liečivé rastliny
Kategória:Hluchavkovité
Kategória:Flóra na Slovensku
McDonald's

thumb|Logo
thumb|McDonald's Plaza
**McDonald's Corporation** je jednou z najväčších reštaurácií rýchleho občerstvenia. Spoločnosť založili v roku 1940 bratia McDonaldovci, no jej rozmach začal až v roku 1955, kedy ju prevzal Ray Kroc, syn česko-slovenských emigrantov. V roku 1960 bola spoločnosť premenovaná na McDonald's Corporation.

Prevažnú časť ponuky tvoria rozličné burgery, najtypickejším produktom reťazca je Big Mac. V roku 2004 mala firma v 122 krajinách vyše 30-tisíc reštaurácií a obslúžila okolo 51 miliónov zákazníkov denne.

Časť reštaurácií neprevádzkuje firma priamo, ale poskytuje vlastníkom jednotlivých reštaurácií tzv. franchising, čo je právo prevádzkovať svoju živnosť pod menom McDonald's. Vo veľkej väčšine nevlastní ani objekt reštaurácie, iba jej vybavenie, stroje a zariadenia. Materská firma zabezpečuje a kontroluje úroveň jednotlivých reštaurácií a organizuje ich spoločnú marketingovú politiku a zásobovanie.

V 80. rokoch 20. storočia sa v USA objavil termín McJob. Označuje nepríťažlivé, málo platené činnosti s malými vyhliadkami do budúcnosti. Pôvodne označoval prácu pre McDonald's, dnes sa používa ako označenie pre každú prácu, kde je typická vysoká fluktuácia zamestnancov, nízky plat a nie príliš perspektívne zamestnanie. McDonald's sa však touto definíciou cíti poškodený, preto požiadal vydavateľstvo Oxford English Dictionary, aby bolo toto heslo odstránené, pričom v tomto slovníku sa nachádzalo od roku 2001.

## McDonald's na Slovensku
Prvá reštaurácia spoločnosti bola otvorená v októbri 1995 v Banskej Bystrici. V máji 1996 bola otvorená prvá reštaurácia v Bratislave na Námestí SNP, kým v októbri toho istého roka bola otvorená prvá reštaurácia franchisingového typu v Trnave. V súčasnosti sa na Slovensku nachádza 48 reštaurácií. Počas roka 2010 navštívilo 23 reštaurácií 14,4 milióna zákazníkov. McDonald's dosiahol tržby 47,9 mil. € v roku 2010.

## Referencie

## Iné projekty
.

Kategória:Reštaurácie
Kategória:Rýchle občerstvenie
Kategória:Potravinárske podniky USA
Kategória:Nadnárodné podniky
Ossip Zadkine

[thumb|Pomník zničeného mesta, [Rotterdam]]
**Ossip Zadkine** alebo **Osip Zadkin**, vlastným menom **Ioseľ Aronovič Cadkin** (* 14. júl 1890, Vitebsk, Bielorusko – † 25. november 1967, Paríž, Francúzsko) bol ruský sochár a grafik, od roku 1909 žil v Paríži, v rokoch 1914 – 1945 činný v New Yorku. 

V rokoch 1946 – 1953 profesor *Akadémie de la Grande Chaumière* v Paríži. Rané dielo vznikalo pod vplyvom kubizmu a A. Archipenka. Po období jednoduchých foriem, inšpirovaných prírodnými tvarmi, tvoril zložité expresívne skupiny spletitých tvarov a *prederavených* hmôt. 

* Hlavné dielo: Pomník zničeného mesta, Rotterdam.

## Iné projekty

## Externé odkazy
* Múzeum Ossipa Zadkina, Paríž 
* Ossip Zadkine Research Center

Kategória:Ruskí sochári
Kategória:Bieloruskí sochári
Kategória:Francúzski sochári
Kategória:Ruské osobnosti židovského pôvodu
Kategória:Bieloruské osobnosti židovského pôvodu
Kategória:Francúzske osobnosti židovského pôvodu
Kategória:Sochári židovského pôvodu
Kategória:Vyučujúci na École nationale supérieure des beaux-arts
Kategória:Absolventi École nationale supérieure des beaux-arts
Kategória:Pochovaní na cintoríne Montparnasse
Kategória:Osobnosti z Vitebska
Biberach an der Riß

**Biberach an der Riß** je mesto v krajinskom okrese Biberach v spolkovej krajine Bádensko-Württembersko v Nemecku. Mesto má 32 174 obyvateľov a rozlohu 72,16 km².

## Geografia a poloha
náhľad|left|'''Biberach an der Riß'''
Niekdajšie slobodné ríšske mesto Biberach an der Riß sa nachádza asi 40 km na juh od mesta Ulm. Je to správne sídlo a najväčšie mesto okresu Biberach. Od 1. februára 1962 je Biberach an der Riß veľké krajské mesto (*Große Kreisstadt*).

Mesto Biberach an der Riß leží v nadmorskej výške 533 m, a nachádza sa medzi riekou Dunaj a Bodamským jazerom. Cez mesto preteká rieka Riß.

Mesto susedí (zo severu v smere hodinových ručičiek) s obcou Warthausen, mestom Ochsenhausen obcami Ummendorf, Hochdorf, Ingoldingen, Mittelbiberach, s mestom Bad Schussenried, s obcami Oggelshausen, Tiefenbach a Attenweiler.

## Pamiatky a stavby
* Kostol St. Martin - gotický mestský kostol, postavený v rokoch 1337 do 1366 
* *Nemocnica k posväteniu ducha* (*Hospital zum heiligen Geist*) - je najväčším palácom v starom meste. Už polovici 13. storočia slúžila ako charitatívne zariadenie. Dnes poskytuje prístrešie múzeu *Braith-Mali-Museum*
* *Ulmer Tor* - mestská brána z roku 1365 
* Termálne kúpele (*Jordanbad*) - založené roku 1470 ako *nemocničné kúpele*. V roku 2003 zmodernizované ako termálne kúpele so saunou.
* *Weißgerberwalkmühle* Kolesch am Bleicherbach - postavené v roku 1699 - najstaršie a posledné ešte činné garbiarstvo v Nemecku

## Firmy v meste
Biberach an der Riß je sídlom niekoľkých celosvetových firiem:
* Boehringer Ingelheim - pobočka Biberach (farmaceutická firma)
* KaVo Dental GmbH (výrobca potrieb pre zubárov a zubné laboratória s asi 3 300 zamestnancami, je súčasťou amerického koncernu Danaher)
* Liebherr (výrobca stavebných strojov, žeriavov, rýpadiel s asi 1 995 zamestnancami)
* Firma Albert Handtmann (výrobky z kovozliatiny, automobilový subdodávateľ a výrobca potrubných systémov pre pivovary a techniky pre bitúnky)
náhľad|upright|Ulmer Tor (mestská brána)
* Robert Straub GmbH – má tu sídlo a hlavnú správu - prenájom automobilov 
* Gustav Gerster GmbH & Co KG (záclony a tkáčsky priemysel)

## Partnerské mestá
*  Asti, Taliansko
*  Guernsey, Normanské ostrovy, Spojené kráľovstvo
*  Świdnica, Poľsko
*  Telavi, Gruzínsko
*  Distrikt Tendring, Spojené kráľovstvo
*  Valence, Francúzsko

## Iné projekty

## Externé odkazy
* Oficiálna stránka

Kategória:Mestá v Bádensku-Württembersku
Kategória:Slobodné ríšske mestá
Radio Beat

**Radio Beat** je česká rozhlasová stanica, ktorá sa špecializuje na rockovú hudbu, predovšetkým na beat, rock, hard & heavy a podobne. Zameriava sa hlavne na hudobné štýly 60. až 80. rokov 20. storočia.

Stanica začala vysielať 1. januára 2002 ako lokálna pražská rozhlasová stanica. Napriek tomu, že Radio Beat je pomerne ostro štýlovo a časovo vyhranené, za krátky čas si jeho vysielanie získalo veľkú obľubu medzi poslucháčmi. 

Stanica postupne rozširuje sieť pozemných vysielačov a vysielanie sa rozširuje aj na ďalšie miesta Česka. Signálom pokrýva Prahu, stredné Čechy a časť východných Čiech. Radio Beat vysiela aj prostredníctvom internetu.

## Vysielacie frekvencie

## Pozri aj
* Beatová síň slávy

## Externé odkazy
*Rádio Beat

Kategória:České rozhlasové stanice
Kategória:Organizácie založené v 2002
Biberach

**Biberach** môžu byť miesta v Nemecku:

* krajinský okres v Bádensku-Württembersku, pozri Biberach (krajinský okres)
* mesto v krajinskom okrese Biberach v Bádensku-Württembersku, pozri Biberach an der Riß
* obec v krajinskom okrese Ortenau v Bádensku-Württembersku, pozri Biberach (okres Ortenau)
Disacharid

**Disacharidy** sú 2 monosacharidové jednotky (cukry) spojené glykozidickou väzbou. Napríklad, ak táto väzba nastáva medzi alfa-orientovanou hydroxylovou skupinou prvého uhlíka jednej jednotky (alfa-anomér) a hydroxylovou skupinou štvrtého uhlíka, hovoríme o vzniku alfa-1,4-glykozidickej väzby, pričom sa uvoľnuje jedna molekula vody.

Sumárny vzorec je (C12H22O11)n.

Najznámejšie disacharidy:

* ***Sacharóza*** (repný cukor)-nachádza sa vo všetkých rastlinách-rastlinný disacharid.Najbohatším zdrojom je cukrová repa a cukrová trstina.Tvorí bezfarebné kryštáliky dobre rozpustné vo vode.Zohrievaním zhnedne a zmení sa na karamel.Používa sa na výrobu cukru v potravinárskom priemysle,sladenie potravín a nápojov.Je zložená z 1.molekuly alfa-D-glukopyranózy + beta-D-fruktofuranózy.V chemickej väzbe je viazaný poloacetalový hydroxil,preto nemá redukčné vlastnosti.

* ***Laktóza*** (mliečny cukor)-nachádza sa v mlieku cicavcov.Materské mlieko ju obsahuje 6 až 7%,kravské mlieko 4 až 5%.Pripravuje sa zo srvátky.Je zložený z 1.molekuly alfa-D-glukopyranózy + beta-D-galaktopyranózy.Glykozidová väzba vzniká reakciou poloacetálového hydroxilu galaktózy a hydroxylovej skupiny na štvrtom atóme uhlíka glukózy.Molekula laktózy má jeden voľný poloacetálový hydroxyl(v krúžku).Preto má redukčné účinky.Hydrolýzou sa štiepi na glukózu a galaktózu.

* ***Maltóza*** (sladový cukor)-vzniká enzýmovou hydrolýzou škrobu.Príslušný enzým sa nachádza  v klíčkoch semien.Enzým maltáza,ktorý sa nachádza v naklíčenom sladovníckom jačmeni štiepi maltózu na skvasiteľnú glukózu.Na tomto procese je založená výroba piva.Je zložený z 2.molekúl alfa-D-glukopyranózy.Je redukujúci disacharid.Hydrolýzou maltózy vznikajú 2 molekuly glukózy.
Eduardo da Silva

**Eduardo Alves da Silva** (* 25. februára 1983 v Rio de Janeiro, Brazília), skôr známy pod skráteným menom **Eduardo da Silva** alebo jednoducho **Eduardo** je futbalový útočník, reprezentant Chorvátska. Hráva za tím anglickej Premier league Arsenal.

23. februára 2008 v ligovom zápase proti Birminghamu City utrpel Eduardo vážne zranenie nohy v tretej minúte zápasu. Bolo to po zákroku obrancu Martina Taylora, ktorý vzápätí dostal červenú kartu a bol zo zápasu vylúčený. Toto zranenie si vyžiadalo osemminútové ošetrenie na ihrisko a podanie kyslíka pre Eduarda.

Po takmer roku Eduardo nastúpil na súťažný zápas. Bolo to 16. februára 2009 v zápase Pohára FA proti Cardiffu City. Eduardo strelil dva góly. Arsenal zápas vyhral 4:0. V tomto zápase sa opäť zranil, natiahol si zadný stehenný sval. Plánovaná pauza sú dva týždne.

## Referencie


Kategória:Chorvátski futbalisti
Kategória:Hráči Arsenal FC
Kategória:Hráči NK Dinamo Záhreb
Kategória:Hráči NK Inter Zaprešić
Kategória:Hráči FA Premier League
Kategória:Hráči Majstrovstiev Európy vo futbale 2012
Kategória:Chorvátske osobnosti brazílskeho pôvodu
Kategória:Osobnosti z Rio de Janeira
Karl-Heinz Rummenigge

**Karl-Heinz „Kalle“ Rummenigge** (* 25. september 1955, Lippstadt) je bývalý nemecký futbalový útočník.

Počas svojej kariéry dosiahol viaceré úspechy za Bayern Mníchov, kde vyhral Interkontinentálny pohár, Európsky pohár a viaceré tituly v lige. V drese Nemecka dosiahol druhé miesto na Majstrovstvách sveta 1982 a 1986 a bol súčasťou tímu, ktoré vyhralo Euro 1980. Dvakrát získal ocenenie Európsky futbalista roka.

Kategória:Nemeckí národní futbalisti
Kategória:Hráči Bayern München
Kategória:Hráči FC Internazionale Miláno
Kategória:Majstri Európy vo futbale
Kategória:Hráči Majstrovstiev sveta vo futbale 1978
Kategória:Hráči Majstrovstiev Európy vo futbale 1980
Kategória:Hráči Majstrovstiev sveta vo futbale 1982
Kategória:Hráči Majstrovstiev Európy vo futbale 1984
Kategória:Hráči Majstrovstiev sveta vo futbale 1986
Riedlingen

**Riedlingen** je mesto v krajinskom okrese Biberach v spolkovej krajine Bádensko-Württembersko v Nemecku. Mesto má 10 351 obyvateľov a rozlohu 64,97 km².

## Geografia a poloha
Riedlingen je mesto ležiace na rieke Dunaj, v južnej časti pohoria Švábska Jura. Riedlingen leží približne 25 km na západ od mesta Biberach an der Riß.

Mesto pozostáva zo siedmich mestských častí - *Bechingen, Daugendorf, Grüningen, Neufra, Pflummern, Zell* a *Zwiefaltendorf*.

## Kultúra a pamiatky
Mesto Riedlingen sa nachádza na švábskej barokovej ceste (*Oberschwäbischen Barockstraße*), ako aj pri Dunajskej ceste pre cyklistov (*Donauradweg*).
náhľad|left|Zámok a záhrada v mestskej časti ''Neufra''
### Múzea
* Múzeum Riedlingen
* Schöne Stiege (*Rösslegasse 1*)
* Mestská galéria (*Städtische Galerie*) v nemocnici k posväteniu ducha (*Spital zum Heiligen Geist*) (*Wochenmarkt 3*)

### Stavby
* Historické staré mesto
** Historické námestie s mestskými domami zo 17. a 18. storočia
** Kostol Sv. Juraj (*St. Georgskirche*) - katolícky kostol je symbolom mesta Riedlingen. Najstaršia zmienka pochádza z roku 1589 
** Schöne Stiege – mešťanský dom z roku 1556. Dnes je v dome umiestnené múzeum
* V mestskej časti *Neufra* na Dunaji sa nachádza renesančný zámok a záhrada z roku 1569 až 1573

## Známi rodáci
* Mario Gomez - futbalový útočník a reprezentant

## Iné projekty

## Externé odkazy
* Oficiálna stránka 

Kategória:Mestá v Bádensku-Württembersku
Kategória:Sídla na Dunaji
Poludňový grúň

**Poludňový grúň** () je vrch Malej Fatry. Nachádza sa v Krivánskej časti pohoria v jej hlavnom hrebeni, približne  juhovýchodne od Terchovej. Lokalitou prechádza Medzinárodná diaľková turistická trasa E3.

## Poloha
Nachádza sa v severnej polovici pohoria, v centrálnej časti geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, na rozhraní okresov Žilina a Martin a zasahuje na katastrálne územia obcí Terchová a Šútovo. Najbližšími vrcholmi v hlavnom hrebeni je východne ležiaci Stoh () a južne ležiaci severný vrchol Stien (). Severozápadne susedí vrch Grúň () s rovnomennou chatou pod vrcholom.

## Opis
Hôľnatý vrch v strednej časti hlavného hrebeňa Krivánskej Fatry je vďaka dostupnosti a výhľadu obľúbeným cieľom turistov. Hlavný hrebeň vedie od Veľkého Rozsutca () cez Stoh () a stáča sa južným smerom na vrch Steny () a ďalej na Chleb (). Blízkosť a dostupnosť z Vrátnej, no tiež rovnomenné lyžiarske stredisko na jeho svahoch s chatou na susednom Grúni, z neho robia atraktívnu a veľmi známu turistickú lokalitu. Severné svahy odvodňujú prítoky Stohového potoka, západné prítoky Varínky, východné svahy odvádzajú vodu Šútovským potokom priamo do Váhu. Celá oblasť je súčasťou Národného parku Malá Fatra a západné svahy zasahujú do NPR Chleb.

Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška vrcholu , čím bola upresnená dovtedy uvádzaná hodnota 

### Výhľady
Poloha Poludňového grúňa v srdci Krivánskej Fatry ho predurčuje za obľúbený cieľ turistov. Na jednej strane ponúka len obmedzený rozhľad na okolité pohoria, na strane druhej je výborný výhľad práve na susedné malofatranské vrchy a celú Vrátnu dolinu. Prevažne trávnatý, z juhu nevýrazný vrchol je prakticky severný predvrchol Stien (). Umožňuje síce obmedzený, no ďaleký výhľad a mimo okolitých vrchov sú pri vhodných podmienkach pozorovateľné Veľký Choč, okolie Ďumbiera, časť Oravskej Magury, Oravské, Kysucké a Moravsko-sliezske Beskydy.

## Prístup
* po  červenej značke hlavným hrebeňom:
** zo sedla Medziholie cez Stoh ()
** zo Snilovského sedla cez Steny ()
* po  značke od Chaty Vrátna okolo Chaty na Grúni (

## Referencie

## Pozri aj
* Krivánska Fatra
* Zoznam vrcholov v Malej Fatre

## Iné projekty
 

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Žilina
Kentucky Fried Chicken

[náhľad|KFC v [Belfaste v Severnom Írsku]]
**Kentucky Fried Chicken**, skr. **KFC**, je reťazec reštaurácií rýchleho občerstvenia, ktorý sídli v meste Louisville v americkom štáte Kentucky. Zameriava sa najmä na kuracie mäso vo vyprážanej podobe, v niektorých krajinách je však dostupné aj v inej úprave. Mäso okrem samostatných kúskov predáva aj vo forme burgerov, wrapov, v šalátoch a iných podobách.

Spoločnosť založil Colonel Harland Sanders ako Kentucky Fried Chicken v roku 1952. Na skrátený tvar sa premenovala v roku 1991. Od apríla 2007 spoločnosť začala znovu používať pôvodnú značku Kentucky Fried Chicken na niektoré popisy, balenia a reklamné predmety v Spojených štátoch.

## KFC na Slovensku
Prvá prevádzka na Slovensku bola otvorená 30. septembra 2006 v Trnave, nasledovala Banská Bystrica 28. marca 2007 a Bratislava 22. augusta 2007 (prevádzka na Obchodnej, zatvorená v roku 2010) neskôr boli otvorené ďalšie - na Námestí SNP (zatvorená v roku 2013), v Auparku a v Relaxxe, a v Nitre, ktorá bola v roku 2016 zatvorená. V októbri 2025 malo KFC na Slovensku 17 reštaurácií, z toho 7 v Bratislave, 2 v Trnave, 2 v Banskej Bystrici a po jednej reštaurácii v Košiciach, Poprade, Martine, Nitre, Zvolene a v Prešove.

## Referencie

## Iné projekty

## Externé odkazy
* Domovská stránka 

Kategória:Reštaurácie
Kategória:Rýchle občerstvenie
Kategória:Nadnárodné podniky
Kategória:Potravinárske podniky USA
Johnny Gibson

**Johnny Gibson**, celým menom *John Anthony Gibson* (* 3. júl 1905, New York, New York, USA – † 29. december 2006, Newton, New Jersey) bol americký atlét v behu na 400 m cez prekážky.

Po skončení úspešnej kariéry, počas ktorej dosiahol 2. júla 1927 svetový rekord na americkom šampionáte v Lincolne, pracoval ako tréner. Zomrel 29. decembra 2006 v Newtone (v opatrovateľskom ústave pre starých ľudí) .

## Referencie

Kategória:Bežci na 400 m cez prekážky USA
Kategória:Bývalí držitelia svetových rekordov
Kategória:Storoční ľudia
Kategória:Osobnosti z New Yorku
Celulóza (organická látka)

right|thumb|300px|3D štruktúra celulózy
**Celulóza** (zastarano: *buničina*) je rastlinný polysacharid, ktorý je súčasťou stien rastlinných buniek. 

Makromolekula celulózy obsahuje viac ako 1000 stavebných jednotiek beta-D-glukopyranózy. Na rozdiel od škrobu a glykogénu je tu B-glykozidová väzba. Vzniká reťazec, ktorý má v prírodnom materiáli charakter dlhého nevetveného vlákna. Celulóza je hlavná stavebná látka rastlinných buniek a spolu s lignínom sa podieľa na stavbe sekundárnych bunkový stien. V niektorých látkach sa tvorí čistá celulóza(bavlna), v inom prípade, napr. v dreve, je sprevádzaná inými látkami: lignínom, hemicelulózou a živicami. Celulóza je najrozšírenejším biopolymérom na zemi, ročne jej vzniká až 1,5×109 ton.

Celulóza je nerozpustná látka. Pri reakcii celulózy s hydroxidom sodným a sírouhlíkom vzniká xantogenan celulózy – medziprodukt na výrobu viskózového hodvábu a celofánu. Celulóza sa používa na výrobu papiera, obalových materiálov, hygienických potrieb a podobne. Je hlavnou živinou pre bylinožravcov a najrozšírenejšia organická látka na Zemi.

## Príroda
V bunkových stenách rastlín sú jednotlivé celulózové vlákna ďalej spojené vodíkovým mostíkom a ponorené do sacharidovej matrice. To bunkovým stenám dáva pevnosť a tuhosť. Na rozdiel od ďalšieho rastlinného polysacharidu, škrobu, sa polymér nerozvetvuje ani nekrúti, ale zostáva vo forme dlhých rovných reťazcov. 

Živočíchy nemajú enzým, ktorý by dokázal rozštiepiť β 1,4 väzby medzi jednotlivými glukózovými jednotkami. Preto je pre väčšinu živočíchov (aj človeka) celulóza nestráviteľná a v potrave tvorí tzv. vlákninu, ktorá prejde cez tráviacu sústavu bezo zmeny a z tela sa vylúči. Jediné tvory schopné spracovať celulózu sú baktérie. Tieto majú schopnosť celulózu štiepiť a metabolizovať. Pri hydrolytickom štiepení celulózy vznikajú produkty štiepenia (cellopentóza, cellotetróza, cellotrióza, cellobióza) až po glukózu. Bylinožravce teda musia vo svojom tráviacom trakte hostiť symbiotické baktérie, ktoré celulózu rastlinných bunkových stien rozštiepia a umožnia tak zužitkovať energiu, ktorú obsahujú. Najznámejší požierači celulózy sú termity a prežúvavce, ktoré dokážu celulózu takto stráviť.

## Využitie
Celulóza sa vyrába z dreva odstránením ostatných zložiek (lignín, hemicelulóza a pod.). Používa sa v papierenskom a textilnom priemysle. Celulóza je hlavná zložka papiera a bavlny. Jej derivátom sú umelé vlákna, ako acetát celulózy (viskóza), surovina na výrobu umelého hodvábu a celofánu. Nitráciou celulózy vzniká nitrocelulóza, známa aj ako strelná bavlna.

## Referencie


## Iné projekty

Kategória:Polysacharidy
Kategória:Biológia
460
Karosa C 744

**Karosa C 744** je model medzimestského kĺbového autobusu, ktorý vyrábal československý podnik Karosa n.p.Vysoké Mýto v rokoch 1987 až 1992 (funkčný prototyp bol vyrobený už v roku 1983 spojením dvoch krátkych autobusov Karosa C734).

## Konštrukcia

Autobus Karosa C 744 je konštrukčne odvodený od štandardnej linkovej verzie Karosa C734. Cieľom bola maximálna unifikácia so všetkými vozmi radu 700, a to v prvom rade kvôli montážnej linke, ktorá umožňovala vyrábať iba autobusy, ktoré mali rovnakú karosériu, iba s určitými rozdielmi podľa toho, či išlo o voz mestský, prímestský, zájazdový, atď., a v druhom rade to umožňovalo aj lepšiu dostupnosť náhradných dielov. Karosa C 744 je trojnápravový autobus s polosamonosnou karosériou panelovej konštrukcie. Skladá sa z dvoch častí, ktoré sú navzájom spojené kĺbom a krycím mechom (tzv. harmonika). U Karosy C744 je motor vzadu a je poháňaná zadná náprava. Na zabránenie neprimeraného vytáčania kĺbu sú na ňom umiestnené mikrosenzory, ktoré spínajú hydrauliku na narovnanie. To sa môže stať pri jazde do kopca na klzkom povrchu. Predná náprava LIAZ má nezávisle zavesené kolesá, stredná a zadná náprava sú tuhé a sú od maďarskej firmy Rába. Niektoré vozy C744 mali zadnú (hnaciu) nápravu typu A 018 (tzv. veľká Rába s redukciou kolies), neskôr sa začala montovať Rába A 009 (tzv. malá Rába bez redukcií), ktorú však mali aj vozy z rokov 1987. Pre cestujúcich sú určené troje dvojdielne elektropneumaticky ovládané výklopné dvere šírky . V prednom článku sa nachádzajú dvoje dvere, tretie sú umiestnené na zadnom článku. Sedačky v interiéri vozu sú rozmiestnené v usporiadaní 2+2 s uličkou v strede.

## Výroba a prevádzka

Rozhodnutie o výrobe kĺbového autobusu československej výroby padlo na začiatku 80. rokov 20 storočia. V tej dobe boli do Československa dodávané maďarské vozy Ikarus 280. Tento typ bol pomerne spoľahlivý, problémy však boli s náhradnými dielmi, ktoré museli byť dodávané z Maďarska. Do roku 1992, kedy bola výroba týchto autobusov ukončená, vyrobila Karosa 297 týchto autobusov.
Autobusy C 744 boli určené hlavne pre podniky ČSAD, ktoré tieto vozy nasadzovali na kratšie medzimestské linky, kde boli potrebné kapacitnejšie vozy, a kde nepostačoval štandardný autobus. Kvôli tomu, že Karosa predstavila model mestského kĺbového autobusu až v roku 1991, niektoré dopravné podniky ju začali prevádzkovať na bežných linkách MHD (napr. v Nitre, Prievidzi, Považskej Bystrici,Spišskej Novej Vsi, Prešove, Liptovskom Mikuláši, Košiciach alebo v Bratislave). V súčasnosti sú už autobusy Karosa históriou a nie sú prevádzkované. Značka Karosa v Česku zanikla a jej pozíciu prevzalo talianske Iveco.

## Iné projekty

## Zdroje
*  www.mestskadoprava.net 
* www.imhd.sk

Kategória:Autobusy Karosa
Kategória:Kĺbové autobusy
Sympathy for the Devil

**„Sympathy For The Devil“** je pieseň anglickej skupiny Rolling Stones. Vyšla ako prvá pieseň na ich siedmom štúdiovom albume *[[Beggars Banquet]]* z roku 1968. Pôvodný názov skladby bol "The Devil Is My Name".

Skladbu „Sympathy for the Devil“ napísal spevák Mick Jagger a gitarista Keith Richards, z väčšej časti to bolo dielo Jaggera. Pôvodné inšpirácie viedli skladateľov k použitiu folkovej hudby. Text bol inšpirovaný románom Michaila Bulgakova *[[Majster a Margaréta]]*. 
Bulgakovovu knihu dostal Mick Jagger od svojej vtedajšej priateľky Marianne Faithfull. Poprel, že by pieseň bola oslavou satanizmu. Je o odvrátenej, "temnej" stránke človeka.

Americká skupina Guns N’ Roses vydala v roku 1994 coververziu skladby.

Pieseň „Sympathy for the Devil“ sa nachádza na 32. mieste zoznamu 500 najlepších skladieb všetkých čias, ktorý v roku 2004 zverejnil časopis *[[Rolling Stone]].*

V roku 2003 Rolling Stones vydali pieseň ako "maxi-singel" so štyrmi rôznymi verziami.

## Referencie


Kategória:Piesne z 1968
Kategória:Piesne skupiny The Rolling Stones
Hate to Say I Told You So

**„Hate to Say I Told You So“** je pieseň švédskej skupiny The Hives z ich druhého albumu *[[Veni Vidi Vicious]]*. 4. decembra 2000 vyšla ako prvý singel z tohto albumu. V marci 2005 v ankete časopisu *[[Q magazine]]* skončila na 54. mieste v rebríčku 100 najlepších gitarových skladieb. 

Na konecrte v roku 2002 zahrala coververziu piesne skupina Foo Fighters. Pieseň bola aj na soundtracku k filmu Spider-Man.

## Zoznam skladieb
### CD singel #1
#"Hate to Say I Told You So"
#"Die, All Right!"
#"The Hives Are Law, You Are Crime"

### CD singel #2
#"Hate to Say I Told You So"
#"Uptempo Venomous Poison"
#"Gninrom Ytic Kcorknup"

### CD singel #3
#"Hate to Say I Told You So
#"Fever"
#"Barely Homosapien"

Kategória:Piesne z 2000
Kategória:Piesne The Hives
Tónový jazyk

**Tónový jazyk** je z hľadiska fonologickej typológie taký jazyk, v ktorom má tón rozlišovaciu funkciu. To znamená, že tón, akým je slovo prednesené, má zásadný význam pre rozlíšenie významu rôznych slov, ktoré inak znejú úplne rovnako.

Jazyky môžu rozlišovať až 5 rôznych tónov (v jednom jazyku), napr. extra vysoký, vysoký, stredný, nízky, extra nízky, stúpavý, klesavý a pod.

Tónovými jazykmi prevažne hovoria ľudia v subsaharskej Afrike (napr. igboština, jorubčina) a v juhovýchodnej Ázii (napr. čínština).

Kategória:Jazykoveda
Múka

náhľad|vpravo|Miska s múkou
**Múka** je surovina, ktorá sa získava z obilnín mletím. V minulosti sa obilie mlelo vo vodných mlynoch. Múka sa využíva najmä na pečenie chleba a rôznych druhov pečiva, koláčov, na zahusťovanie omáčok, do pudingov.

Múka môže byť hladká, polohrubá alebo hrubá. Označenie 00 označuje hrubosť namletia zrna, 00 je jednou z najjemnejších múk.

## Iné projekty
 

Kategória:Potraviny
BlindUbuntu

**BlindUbuntu** je linuxová distribúcia založená na Ubuntu, prispôsobená pre ťažko zrakovo postihnutých a nevidiacich užívateľov počítačov.

## Programové vybavenie
* jadro s podporou SpeakUp-u
* Emacs
* speechd-el
* Orca
* Speech-Dispatcher a knižnice na spoluprácu s Orca
* podpora niektorých proprietárnych formátov (ako napr. MP3)
* Firefox 3.0, ktorý spolupracuje s Orca
* mp3text

## Verzie

## Externé odkazy
*Článok o BlindUbuntu na Root.cz
*Článok o Speech Dispatcher na Root.cz
*Orca
*SpeakUP
Ulan-Ude

**Ulan-Ude** (, buriat. *Улаан-Yдэ*, do roku 1934 **Verchneudinsk** (*Верхнеу́динск*), je hlavné mesto Buriatska v rámci Ruskej federácie, s približne 437-tisíc obyvateľmi.

## Poloha
Nachádza sa predhorí hôr Jablonovyj Chrebet, na sútoku riek Selenga a Uda, približne  juhovýchodne od Bajkalského jazera v nadmorskej výške , približne  od Moskvy. Mesto leží na transsibírskej magistrále a začína sa tu Transmongolská magistrála vedúca cez Ulanbátar do Pekingu.

## Dejiny
Ulan-Ude bolo založené v roku 1666 ruskými kozákmi ako zimný tábor (pôvodne označovaný ako Udinsk). Neskôr v roku 1689 rozšírený ako pevnosť. Mestské práva získal v roku 1775. V rokoch 1775 – 1935 sa mesto nazývalo Verchneudinsk (rus. Верхнеудинск). Čoskoro jeho význam pre výhodnú polohu narastal. V roku 1783 sa stalo centrom ujezdu. Bolo dôležitou dopravnou križovatkou v regióne Zabajkalska, ale aj priemyselným centrom. Bolo i miestom politického vyhnanstva, kam posielala svojich odporcov cárska vláda. Mesto sa výrazne rozvíjalo po vybudovaní železnice (transsibírska magistrála). Počas občianskej vojny ho napokon obsadili boľševici. V roku 1934 mesto premenovali na Ulan-Ude, čo v buriatčine znamená Červená Uda.

## Referencie

## Iné projekty


Kategória:Mestá v Rusku
Kategória:Buriatsko
Biafra (štát)

right|thumb|Vlajka
right|thumb|Geografická poloha

**Biafra**, dlhý tvar **Biafranská republika**, bol väčšinou štátov sveta neuznaný štát Ibov, ktorý existoval v rokoch 1967 až 1970 na juhovýchode Nigérie. V roku 1970 bol potlačený federálnymi jednotkami po občianskej vojne.

## Iné projekty

## Externé odkazy
* ČTK o vojne v Biafre
* www.biafraland.com

Kategória:Dejiny Nigérie
Kategória:Zaniknuté štáty
Kategória:Neuznané štáty
God Save the Queen (skladba)

**„God Save the Queen“** je singel skupiny Sex Pistols z albumu *[[Never Mind the Bollocks, Here’s the Sex Pistols]]*. Bol vydaný v roku 1977 a kvôli kontroverznému textu bol zakázaný BBC. Na obale singla je zobrazená kráľovná Alžbeta II..

Singel vyšiel 27. mája 1977 a bol vnímaný verejnosťou ako útok proti kráľovnej a kráľovskej monarchii. Titul je rovnaký ako názov anglickej hymny God Save the Queen a pieseň bola rozporuplná pre svoj text, v ktorom sa spomína fašistický režim a Anglicko bez budúcnosti ("no future").

V rebríčku anglických singlov sa umiestnil na druhom mieste. Magazín *[[Rolling Stone]]* ho umiestnil na 173. miesto v rebríčku najlepších 500 piesní.

## Coververzie
Na EP skupiny Anthrax *[[Armed and Dangerous]]* vyšla coververzia tejto piesne, ďalšiu vydali Motörhead na albume *[[We Are Motörhead]]*. Túto pieseň zahrali na MTV EMA 2007 aj Foo Fighters, ktorej frontman Dave Grohl podporuje túto pieseň ako rockovú klasiku.

## Referencie


Kategória:Piesne Sex Pistols
Kategória:Piesne z 1977
Kategória:Single Sex Pistols
Kategória:Single z 1977
Dusk... and Her Embrace

***Dusk... and Her Embrace*** je druhým riadnym štúdiovým albumom skupiny Cradle of Filth. Po zvukovej stránke sa album značne odlišuje od predošlých vydaných hudobných nosičov (vrátane EP *[[Vempire (Dark fearytales in phallustein)]]*). Hudba je rýchlejšia, viac vyzretejšia a spevácky výkon Dani Filtha je lepší. 

Širšou inšpiráciou pre album sú diela spisovateľa Sheridana Le Fanua, veľa skladieb naznačuje tému vampirizmu, i keď upíri nie sú v piesňach priamo spomenutí.

Niektoré vydania albumu obsahujú tri bonusové skladby: coververziu Slayerovej skladby „Hell Awaits“, inštrumentálnu verziu songu „Carmilla's Masque“ a prerobenú skladbu „Nocturnal Supremacy '96“ z ich EP *[[Vempire or Dark Faerytales in Phallustein|V Empire]]*.

## Zoznam skladieb
Autormi skladieb sú Cradle of Filth, texty napísal Dani Filth.

# „Humana Inspired to Nightmare“ – 1:23
# „Heaven Torn Asunder“ – 7:04
# „Funeral in Carpathia“ – 8:24
# „A Gothic Romance (Red Roses for the Devil's Whore)“ – 8:35
# „Malice Through the Looking Glass“ – 5:30
# „Dusk and Her Embrace“ – 6:09
# „The Graveyard by Moonlight“ – 2:28
# „Beauty Slept in Sodom“ – 6:32
# „Haunted Shores“ – 7:04

Bonusové skladby v edícii *Coffin Box Set* sú:
10. „Hell Awaits“ (coververzia od Slayera) – 5:38
11. „Carmilla's Masque“ – 2:54

Verzia *Digipack* má medzi štvrtou a piatou skladbou ako bonus:
5. „Nocturnal Supremacy '96“ - 5:58

## Album nahrali
* Dani Filth - spev
* Stuart Antsis - gitara
* Damien Gregori - klávesy
* Robin Eaglestone - basová gitara
* Nicholas Barker - bicie
* Gian Pyres - gitara

Kategória:Albumy Cradle of Filth
Kategória:Hudobné albumy z 1996
Čita

**Čita** () je mesto v Rusku na ruskom Ďalekom východe a bolo centrom rovnomennej oblasti, no dnes je centrom Zabajkalského kraja, do ktorej sa táto oblasť včlenila. Nachádza sa na sútoku riek Čita a Ingoda, leží na transsibírskej magistrále približne 700 km na východ od Irkutsku a má približne 312-tisíc obyvateľov.

## Dejiny
Mesto bolo založené v roku 1653 ako malá osada, v roku 1691 bola tu vybudovaná pevnosť a od roku 1851 má mestské práva. Po roku 1825 sem takisto utiekli dekabristi, cárovi odporcovia. Od roku 1903 mesto je napojené na transsibírsku železnicu a medzi rokmi 1920 a 1922 bolo hlavným mestom Ďalekovýchodnej republiky.

## Iné projekty

Kategória:Mestá v Rusku
Polda (počítačová hra)

**Polda** je názov série siedmych počítových hier od českej firmy Zima Software pre PC a mobilné systémy Android a iOS. Ide o humorné adventúry, v hlavnej role ktorých vystupuje policajt Pankrác. Toho dabuje český herec Luděk&nbsp;Sobota, ostatné postavy v hre dabujú také osobnosti ako Petr Nárožný, Jiří Lábus, Oldřich Kaiser, Vlastimil Bedrna, Bohdan Tůma a iný. Polda 1 bol v roku 1999 najpredávanejšou hrou v Česku, je to tiež najpopulárnejšia česká adventúrna séria.

## Polda 1
Prvá časť zo série s názvom *Polda, aneb s poctivostí nejdřív pojdeš* vyšla v roku 1998. Autorom bolo štúdio SleepTeam. Pankrác, policajt v obci Lupany sa vydáva na stopu únosov v obci. Hra má 2D grafiku, viaceré humorné časti a je označovaná za českú adventúrnu legendu. Pozitívne je vnímaný hlavne dabing a postavy.

## Polda 2
V roku 1999 vyšla Polda 2, pokračovanie jednotky. Tentokrát ide o úplne nový príbeh v novom prostredí s novou grafikou, pričom hlavný hrdina je stále policajt Pankrác. V druhej časti Polda 2 sa Pankrác ocitne v mestečku Marsias, kde odhaľuje zločiny. Vznikla tu revolučná teória naklonovania ľudí, ktorú prevádzkuje firma DNA revolution. Na začiatku hry niekto podpálil hotel a Pankrác tento zločin vyšetruje.

## Polda 3
Hra Polda 3 vyšla v novembri 2000 a medzi novinky patrí zaradenie medzihier do hry. Opäť je hra graficky prepracovaná a Pankrác sa tentokrát v nej hrá úlohu súkromného detektíva. Rieši spočiatku len triviálny prípad, unesenie kuchára, no ako neskôr zistí, pôjde o väčší prípad.

## Polda 4
Štvrté pokračovanie série vyšlo vo februári 2002 a zavedie Poldu do rôznych destinácií. Je prvou hrou v sérii, ktorá používa renderovanú 3D grafiku s motion capture animáciami a ktorá sa týka cestovania v čase.

## Polda 5
Piata časť vyšla v novembri 2005, tri roky po štvrtej. Používa opäť 3D renderovanú grafiku a týka se cestovania v čase, Pankrác cestuje do rôznych historických období.

## Polda 6
Šieste pokračovanie bolo vydané po 9 rokoch (v decembri 2014) a bolo oznámené len pár týždňov pred vydaním. Hra využíva 2D kreslenú grafiku. Tentokrát sa Pankrác zhostí prípadu ukradnutia zoznamu víťazov Oscarov. Počas celej hry sa objavujú hollywoodske hviezdy, iné slávne osobnosti alebo narážky na nich (Barrack Obama, Jack Nicholson, Johnny Depp atď.).

## Polda 7
Na siedme pokračovanie série v júni 2020 autori spustili crowdfundingovú kampaň na serveri HitHit, kde sa podarilo už počas prvých dní vybrať celú požadovanú sumu. Polda rieši prípad mimozemského stroja a navštívi stretnutie najväčších celebrít sveta. Znovu sú tu parodované známe osobnosti, napríklad Sylvester Stallone, Paris Hilton, Andrej Babiš, Zuzana Čaputová, Donatella Versace, Naomi Campbell, Donald Trump, Elon Musk, Quentin Tarantino, Darth Vader a Jay-Z. Hra vyšla 15. apríla 2022.

## Hodnotenie
Jednotlivé diely hernej série Polda boli hodnotené následovne:

## Referencie
  

## Externé odkazy
* Oficiálny web Poldy

Kategória:Adventúry
Kategória:České videohry
Kategória:Série počítačových hier
Kategória:Hry pre Windows
Jakutsk

**Jakutsk** (rus. *Яку́tск*) je mesto v Rusku. Nachádza sa na ruskom Ďalekom východe na rieke Lena, je centrom najväčšej ruskej republiky Jakutsko a má 267 983 obyvateľov (2010).

Mesto bolo založené v roku 1632 jenisejskými kozákmi pod vedením P.I. Beketova na pravom brehu rieky Leny ako opevnená osada. V priebehu desiatich rokov sa mesto presunulo na ľavý breh rieky. V 18. a prvej polovici 19. storočia bol súčasťou Sibírskej, neskôr Irkutskej gubernie. Od roku 1851 bol centrom Jakutskej oblasti.

Patrí medzi najchladnejšie mestá na zemi (v lete nad 30°C,v zime -70°C)

Mesto je dôležitou dopravnou križovatkou. Je križovatkou amursko-jakutskej cesty pre motorové vozidlá a železnice.

## Partnerské mestá
*  Fairbanks, USA
*  Changwon, Kórejská republika
*  Murajama, Japonsko

## Referencie

## Iné projekty

## Externé odkazy
*Fotografie Jakutska 
*Jakutsk na ''mojgorod.ru'' 

Kategória:Mestá v Rusku
Vasiľ I. (Polacké kniežatstvo)

**Vasiľ I. Sviatoslavič**  (po bielorusky: *Васілька Сьвятаслававіч*, *Васілька I*) (* 1080 - † 1144) polacké knieža (1132 - 1144), brat Eufrozíny Polackej.

Podľa svedectva Vasilija Nikolajeviča Tatiščeva bol vnukom Vladimíra II. Monomacha. Pravdepodobne vďaka tomu bol uchránený od deportácie niekoľkých kniežat do Byzantskej ríše v roku 1129. Podľa autora Ipatievskeho letopisu z roku 1118 v roku 1132 vyhnali z Kyjeva Izjaslava Mstislaviča a zvolili Vasiľa I. Sviatoslaviča za nové knieža.

V roku 1143 Vasiľ I. vydal svoju dcéru Máriu za jedno z kyjevských kniežat a o niečo neskôr v roku 1144 zomrel.

Kategória:Narodenia v 1080
Kategória:Úmrtia v 1144
Kategória:Vládcovia Bieloruska
Kategória:Polacké kniežatá
Polda

**Polda** (čs. poliš) môže byť:
*PC hra, pozri Polda (počítačová hra)
*román Zdeny Frýbovej, pozri Polda (román)
*názov organizácie provinčnej polície v Indonézii
*český televízny seriál, pozri Polda (seriál)

## Pozri aj
*Janez Polda, juhoslovanský skokan na lyžiach
*Byl jednou jeden polda, český film
Ibo

**Ibo** môže byť:
* Igbo
* ostrov v Mozambiku, pozri Ibo (ostrov)
* İbrahim Tatlıses, pop star v Turecku

**IBO** môže byť:
* Independent Business Owner
* Institute of British Organbuilding
* International Baccalaureate Organization
* International Boxing Organization
* International Bowhunting Organization
* International Biology Olympiad – Medzinárodná biologická olympiáda
* Intellectual Property Business Organization
Irkutsk

**Irkutsk** () je mesto v Rusku. Nachádza sa v južnej Sibíri na rieke Angara približne 70 km od Bajkalského jazera. Je centrom Irkutskej oblasti, leží na transsibírskej magistrále, 5200 km od Moskvy a má približne 588 tisíc obyvateľov (2004). V roku 2016 malo spolu so svojou aglomeráciou okolo 1,1 milióna obyvateľov.

Nachádza sa vo Východnej Sibíri, na brehoch rieky Angara, na mieste prítoku rieky Irkut. Leží asi 66 km od jazera Bajkal. Má silne kontinentálne podnebie s veľkými zmenami teplôt. V dôsledku blízkosti seizmicky aktívnej oblasti jazera Bajkal sú tu časté slabšie zemetrasenia. Mesto bolo založené v 17. storočí. Je jedným z najväčších miest na Sibíri.

## Partnerské mestá
*  Dijon, Francúzsko
*  Eugene, Oregon, USA
*  Evian, Francúzsko
*  Grenoble, Francúzsko
*  Kanazawa, Japonsko
*  Novi Sad, Srbsko
*  Pforzheim, Nemecko
*  Pordenone, Taliansko
*  Strömsund, Švédsko
*  Šen-jang, Čína
*  Ulanbátar, Mongolsko

## Referencie

## Iné projekty

## Externé odkazy
* Oficiálna stránka 


Kategória:Mestá v Rusku
Kategória:Irkutská oblasť
Kings River

**Kings River** môže byť:

*rieka v Írsku:
**prítok Liffey, pozri Kings River (prítok Liffey)
**prítok Nore, pozri Kings River (prítok Nore)

*rieka v USA:
**v Arkansase a Missouri, pozri Kings River (Arkansas)
**v Kalifornii, pozri Kings River (Kalifornia)
**v Nevade, pozri Kings River (Nevada)
Ron Wood

**Ron  Wood** (* 1. jún 1947, Hillingdon, Middlesex, Spojené kráľovstvo) je britský rockový gitarista a maliar. Je známy vďaka účinkovaniu v kapelách The Jeff Beck Group, The Faces a hlavne The Rolling Stones. Členom The Rolling Stones je od roku 1974. 

## Životopis
Narodil sa ako najmladší z troch bratov. Obaja jeho starší bratia pracovali ako muzikanti a grafici. Ted zomrel v roku 2004 a Art o dva roky neskôr. Ako sám Ronnie hovorí jeho pôvod je rómsky. Konkrétne patrí k prvej generácii riečnych cigánov, ktorá sa narodila na súši. Od 14 rokov je závislý na alkohole. Svoju kariéru hudobníka začal v roku 1964 v kapele The Birds, v ktorej pôsobil ako gitarista. S touto skupinou hral krátku dobu pričom v roku 1967 sa pripojil k Jeff Beck Group, kde pôsobil ako basgitarista. V roku 1969 sa skupina rozpadla a spolu so spevákom Rodom Stewardom sa pridali ku kapele Small Faces, ktorá sa po čase premenovala na Faces. Tu začali jeho problémy s kokaínom, ktoré skončili operáciou a umelou nosnou prepážkou. Spolu s ostatnými nahral 3 štúdiové albumy a Faces dosiahli kultový status v USA a Európe.  

Počas posledného roku existencie *Faces* začal hrať ako doprovodný gitarista Rolling Stones na ich turné. Zároveň pracoval na sólo projektoch, v ktorých si zahral spolu s Georgom Harrisonom z Beatles a Keithom Richardsom z Rolling Stones. V roku 1971 sa oženil s Krissy Findlayovou. Ich vzťah vydržal do roku 1978, pričom už počas neho mal pomer s mnohými ženami napr. s manželkou Georga Harrisona, Pattie Boyd. Počas nasledujúcich rokov sa venuje stále sólo projektom a zároveň Rolling Stones, kde sa od roku 1990 stal plnohodnotným členom. 

Roku 1985 sa znova oženil s Jo Karslake, ktorá sa s ním však pre jeho pomer s ruskou čašníčkou Jekaterinou Ivanovovou v roku 2008 rozviedla. Ronnie vo svojej kariére spolupracoval s množstvom skvelých hudobníkov, ako sú Prince, Bob Dylan, David Bowie, Eric Clapton, Bo Diddlie, Ringo Starr, Aretha Franklin. Taktiež sa venuje výtvarnému umeniu a svoje práce pravidelne vystavuje. Od roku 2012 je znova ženatý so Sally Humphreysovou, ktorá čaká s ním dvojičky.

## Sólová diskografia
* *I've Got My Own Album to Do* (1974)
* *Now Look* (1975)
* *Mahoney's Last Stand* (1976) s Ronnie Lane
* *Gimme Some Neck* (1979)
* *1234* (1981)
* *Live at the Ritz* (1988) s Bo Diddley
* *Slide on This* (1992)
* *Slide on Live: Plugged in and Standing* (1993)
* *Live and Eclectic* (2000) 
* *Not for Beginners* (2002)
* *Ronnie Wood Anthology: The Essential Crossexion* (2006)
* *The First Barbarians: Live from Kilburn* (2007)

## Iné projekty
 

## Externé odkazy

* Ronnie Wood.com

Kategória:Anglickí rockoví gitaristi
Kategória:Anglickí maliari
Kategória:Členovia skupiny The Rolling Stones
Kategória:Osobnosti z Londýna